**ШAРТНОМA** **№ $**{contract\_number}

Улуш киритиш асосида турар-жой биноси қурилишида иштирок этиш тўғрисида

${table}

**2023 йил 12 август**  Тошкент шаҳри

“NUR HAYAT NEW CLASSICS” МЧЖ*директори* IBRAGIMOV I.S. *(кейинги ўринларда “Қурувчи” деб юритилади) бир томондан, фуқаро* ***Jonizakova Feruza Umbarovna*** *(кейинги ўринларда “Улушдор” деб юритилади) иккинчи томондан ушбу шартномани қуйидагилар ҳақида туздик.*

***1. АСОСИЙ ТУШУНЧАЛАР****1.1. Шартномада қуйидаги асосий атамалар ва тушунчалар қўлланилади:*

***улушдор******–*** *қурилиш мажмуасида бир ёки бир нечта қурилиш объектини мулк ҳуқуқи билан олиш мақсадида улуш киритиш асосида қурилишда иштирок этиш тўғрисида шартнома тузган жисмоний ёки юридик шахс;*

***улуш киритиш асосида қурилиш******–*** *кўп квартирали уйларни қурувчилар ва улушдорларнинг маблағлари ҳисобидан қуриш, реконструкция қилиш ва қайта ихтисослаштириш;*

***улуш киритиш асосида қурилишда иштирок этиш тўғрисидаги шартнома******–*** *кўп квартирали уйларни улуш киритиш асосида қуриш бўйича қурувчи ва улушдор ўртасидаги муносабатларни тартибга солувчи ёзма шаклдаги битим;*

***қурувчи (девелопер)******–*** *улуш киритиш асосида қуриш учун маблағларни жалб этувчи қурувчиларнинг электрон рўйхатига киритилган, кўп квартирали уйларни қуришга мўлжалланган ер участкасига ва қурилиш ишларини амалга оширишга бирламчи рухсат берувчи ҳужжатларга эга бўлган юридик шахс;*

***қурилиш мажмуаси******–*** *қурувчи томонидан бир лойиҳа доирасида қурилишга ажратилган ер участкасида, бир манзилда қурилаётган бир ёки* бир нечта қурилиш объектлари йиғиндиси;

***қурилиш мажмуасининг қиймати******–*** *қурувчининг қурилишолди харажатлари, жумладан кўп квартирали уйларни қуриш учун ер участкасини олиш (аукцион савдолари еки хусусий мулкдорларга компенсация тўловини амалга оширган холда ва қонунчилик ҳужжатларида белгиланган бошқа асосларда), рухсат берувчи ҳужжатларни расмийлаштириш ҳамда қуриш ва фойдаланишга топшириш босқичларини якунлаш босқичларини якунлаш учун лойиҳа-смета ҳужжатларида кўзда тутилган харажатлар йиғиндиси;*

***қурилиш объекти******–*** *шартномага асосан улушдорга топшириладиган хонадон (квартира) ёки бошқа объект;*

***қурилиш объектининг қиймати******–*** *шартномада кўрсатилган қурилиш объектининг нархи;*

***улуш депозити******–*** *улушдор томонидан қурувчининг банкдаги хисоб рақамига қўйилган маблағлар.*

***2. ШАРТНОМА ПРЕДМЕТИ***

*2.1. Улушдор қурилиш мажмуаси жойлашган манзил, яъни Тошкент шаҳри, Янгиҳаёт тумани, Қипчоқ кўчаси, 18А-манзилида “****NUR HAYAT”*** *турар-жой мажмуаси қурилиши учун улуш киритиш, шу мақсадда шартноманинг 2.2-бандида кўрсатилган хонадоннинг ҳар бир квадрат метрини* ***6 000 000 (олти миллион)*** *сўмдан, умумий қийматини* ***300 000 000 (уч юз миллион)*** *сўмга сотиб олишга келишиб, ушбу шартнома ва унинг иловасида кўрсатилган шартлар ва муддатда улушларни киритиш, Қурувчи эса, ушбу хонадонни Улушдорга мулк қилиб бериш мажбуриятини олади.*

*2.2. Мулк хусусиятлари: уй ва хонадон (квартира) рақами, яшаш ва ёрдамчи хоналари сони, умумий майдони ва умумий миқдори қуйида келтирилган:* ***7-уй, 1-подъезд, 5-қават, 29-хонадон.***

*2.2.1. Хонадон (квартира)нинг умумий майдони:* ***56,1*** метр квадратни ташкил этади;

2.2.2. Яшаш хоналарининг умумий сони **2** тани ташкил этади;

2.2.3. Яшаш хоналарининг умумий майдони **33,2** метр квадратни ташкил этади;

2.2.4. Ошхонанинг умумий майдони **9,2** метр квадратни ташкил этади;

2.2.5. Ёрдамчи хона (дахлиз)лар умумий майдони **13,7** метр квадратни ташкил этади.

2.3. Қурувчи Улушдор билан тузилган мазкур шартномани сармоя маблағлари билан улушли қурилишда қатнашиш доирасида тузилган шартномалар реестрига киритиб рўйхатга олингандан сўнг, Улушдор киритиладиган улушларни мазкур шартноманинг   
**1-иловаси**га кўра тўлов жадвалида кўрсатилган миқдорда ва муддатда Қурувчининг ҳисоб рақамига ўтказиш орқали тақдим этади. Улушларни тақдим этиш тарафларнинг келишувига мувофиқ, чегирма билан ёки чегирмасиз, бўлиб-бўлиб тўлаш тартибида амалга оширилади.

2.4. Улушдор ушбу шартноманинг 2.3-бандига кўра, бўлиб-бўлиб тўлаш шарти бўйича улушни тақдим этади, улуш сифатида тўланиши лозим бўлган дастлабки тўлов тарзидаги **145 500 000** **(бир юз қирқ беш миллион беш юз минг)** сўм миқдоридаги сармояни **3 (уч**) кун ичида киритади. Қолган бўлиб-бўлиб тўланиши лозим суммани эса, тўлов жадвалидаги муддатда Қурувчининг ҳисоб рақамига пул кўчириш орқали тўлаб беради.

Мазкур сана байрам ёки дам олиш кунига тўғри келган ҳолларда кейинги иш куни тўловларни амалга оширишнинг охирги куни хисобланади.

2.5. Улушдорга мулк ҳуқуқи билан топшириладиган объектдаги ишлар таркиби ва ҳажми қуйидаги шартларни ҳисобга олган ҳолда, архитектура-дизайн фирмаси томонидан ишлаб чиқилган лойиҳага мос келиши керак:

1) Хонадон ичидаги қурилиш ишлари: тўлиқ битган  
2) Электр таъминотига оид ишлар: электрлашган   
3) Табиий газ таъминотига оид ишлар: газлашган

4) Иситиш мосламалари урнатилган (котёл, радиатор)  
5) Сантехника ишлари: тўлиқ бажарилган  
6) Телефон, интернетга оид ишлар: интернетлашган  
7) Уйни пардозлаш ишлари: тўлиқ бажарилган  
8) Бошқа ишлар: келишилмаган.

Томонлар лойиҳада кўрсатилмаган ишлар таркиби ва ҳажми, фойдаланиладиган маҳсулотлар, ўрнатиладиган мосламалар, воситалар ва жиҳозлар тури Қурувчи томонидан мустақил ҳал этилишига келишиб олдилар.

2.6. Қурилиш объектининг тугалланиши ва Улушдорга топшириш муддати **2025 йил   
III** **(учинчи) чорак** деб белгиланган. Қуйидаги ҳолатлар бундан мустасно:

қурилиш объектини тугалланиш муддатига енгиб бўлмайдиган куч (форс-мажор) холатлари сабаб бўлса;

қурилиш ишлари хажми буюртмачи томонидан ўзгартирилса.

**• КИРИТИЛАЁТГАН УЛУШНИНГ ҲАЖМИ,**

**ШАКЛИ ВА ШАРТЛАРИ**

3.1. Улушдор томонидан киритиладиган улушнинг умумий суммаси ***295 500 000 (икки юз тўқсон беш миллион беш юз минг)*** сўмни ташкил этади. Улуш депозитининг белгиланган хажми ўзгартирилиши мумкин эмас. Улуш суммасига Объектга нисбатан Улушдорнинг эгалик ҳуқуқини белгилаш, давлат рўйхатидан ўтказиш билан боғлиқ ҳаражатлар кирмайди.

3.2. Қурувчининг розилиги билан улуш ҳиссаси тўлиқ ёки қисман 2.3.-бандларда белгиланган суммага тенг миқдордаги қурилиш материаллари кўринишида ҳам киритилиши ҳам мумкин. Қурилиш материалларининг тури ва миқдори тарафлар томонидан тузиладиган алоҳида келишувга асосан белгиланади.

3.3. Улушдор сармоя сифатида қўшган қурилиш материаллари учун барча сифат ва хавфсизлик талабларига жавоб беришига кафолат беради.

3.4. Томонларнинг келишувига кўра, ушбу шартноманинг 2.2-бандида кўрсатилган майдон ва унинг таркибий қисмларининг ўлчамлари лойиҳавий (шартли) ҳисобланади. Қурилиш объекти қуриб битказилганидан сўнг якуний ўлчовлар амалга оширилиб, Қурувчи томонидан Улушдорга далолатнома асосида топширилади. Бунда, ортиқча ёки кам чиққан тафовутлар учун ҳисоб-китоб ушбу шартноманинг 2.1-бандида кўрсатилган нархларга мувофиқ амалга оширилади.

**4. ТОМОНЛАРНИНГ ҲУҚУҚЛАРИ ВА МАЖБУРИЯТЛАРИ**

4.1. Қурувчининг мажбуриятлари:

4.1.1. Қурувчи Улушдор билан тузилган мазкур шартномани сармоя маблағлари билан «улушли қурилишда қатнашиш доирасида тузилган шартномалар реестри»га киритиб рўйхатга олинишини ва киритиладиган сармоя маблағларини мақсадли фойдаланишини кафолатлайди.

4.1.2. Қурувчи ушбу шартномани тузиш вақтида объект ёки улушдорга мулк ҳуқуқи билан ўтказиладиган қисмларнинг бошқа шартномалар предмети эмаслигига, шу жумладан ўзгаларнинг улушли қурилишга сармоя киритиш шартномалари эмаслигини, ишончли бошқарувга топширилмаганлигини, гаровда ёки тақиқда қўйилмаганлигини, учинчи шахсларга ижарага берилмаганлигини, низо предмети ёки учинчи шахсларнинг даъволари билан бошқа мажбуриятларга тааллуқли эмаслигини кафолатлайди.

4.1.3. Мажмуа қурилишини ташкил этиш ва амалга ошириш учун барча керакли лойиҳа-смета ва бошқа ҳужжатларни тайёрлаш ва қонунда белгиланган тартибда расмийлаштириш;

4.1.4. Қонун талабларидан келиб чиққан ҳолда қурилиш ишлари юзасидан барча зарурий рухсатномаларни ва лицензияларни олиш, учинчи шахслар билан шартномаларни имзолаш, ишларни бажариш;

4.1.5. Қурилиш объектини қурилиш ишлари ҳолати билан танишиш имконияти учун шароит яратиш;

4.1.6. Улушдорнинг талабига асосан шартнома шартлари бажарилиши бўйича унга ёзма шаклда маълумот бериб бориши;

4.1.7. Қурилиш мажмуасини керакли қурилиш материаллари ва техникалар билан таъминлаш, ишчи-хизматчиларни жалб этиш, қурилишни бошқаришни ташкил этиб, уни олиб бориш;

4.1.8. Қурилиш мажмуасини қурилиш-монтаж ишлари режасига асосан якунлаш муддатига риоя этиш ва объектни кечиктирмаган ҳолда топшириш;

4.1.9. Қурилиш объекти фойдаланишга топширилганидан сўнг, агар Улушдор ушбу шартномада кўрсатилган молиявий мажбуриятларини бажарган бўлса, Қурувчи ёки унинг ваколатли вакили томонидан 30 (ўттиз) кун ичида Улушдорга мулк ҳуқуқи билан ўтказилишида зарур бўлган ҳужжатларни тайёрлаш ва нотариал тартибда расмийлаштириб бериш;

4.1.10. Фойдаланишга қабул қилиниб, Улушдорга мулк ҳуқуқи билан давлат рўйхатидан ўтган объектда кафолатланиши кўзда тутилган иш (хизмат) ва материаллар бўйича кафолат муддати давлат комиссияси томонидан қабул қилинган кундан бошлаб   
12 ойни ташкил этади. Мазкур муддатда аниқланган Қурувчи томонидан бажарилган ишлардаги хато-камчиликларни Қурувчининг ўз томонидан бартараф этиш.

4.2. Қурувчининг ҳуқуқлари:

4.2.1. Улушдор билан тузилган шартнома тегишли тартибда тузилганидан сўнг, қурилиш объектидаги ишлар учун Улушдорнинг маблағларини жалб қилиш;

4.2.2. Улушдордан улушларни тақдим этиш (пул маблағларини киритиш) муддатларига риоя қилинишини талаб қилиш ва ушбу ҳақида алоқа воситалари фойдаланиб, ёзма шаклдаги огоҳлантириш хатларини юбориш;

4.2.3. Улушни киритиш қурилиш материаллари кўринишида қўшилганда, Улушдордан ушбу материалларнинг сифат ва хавфсизлик талабларига жавоб беришини билдирувчи тегишли ҳужжатларни талаб қилиш;

4.2.4. Қурилиш объектига оид ҳужжатларни расмийлаштириш заруратидан келиб чиққан ҳолда Улушдордан тегишли давлат идораларига келишини талаб қилиш;

4.2.5. Қурувчи умумий киритиладиган улуш қийматидан келиб чиқиб, улушдорнинг улуш киритган суммасини инобатга олиб, мустақил тарзда базавий чегирмалар, бир марталик бонусли кэшбек (чегирмалар) таклиф этиш ва тақдим этиш;

4.2.6. Улушдорга ўзи киритган улуши доирасида тақдим этилган базавий чегирма ёки бир марталик бонусли кэшбек (чегирма) суммасини шартнома шартларини бузган тақдирда, улушдорни хабардор қилган ҳолда, унинг розилигисиз ҳисобдан чиқариш.

4.2.7. Улушдор ушбу шартномада кўрсатилган мажбуриятларини тўлиқ бажармаган тақдирда қурилиш объектини Улушдорга топширишни кечиктириш.

4.3. Улушдорнинг мажбуриятлари:

4.3.1. Қурувчи билан тузилган шартномага мувофиқ улушларни тақдим этиш (пул маблағларини ўтказиш) муддатларига риоя қилган ҳолда белгиланган муддатларда улушларни Қурувчининг ҳисоб рақамига ўтказиб бориш;

4.3.2. Улуш қурилиш материаллари кўринишида қўшилганда, сифат ва хавфсизлик талабларига жавоб берадиган материалларни унинг тегишли зарурий тавсифловчи хужжатлари билан бирга тақдим қилиш;

4.3.3. Қурилиш объектига эгалик қилиш учун зарур бўлган ҳужжатлар Қурувчи томонидан тайёрланганда, ҳужжатларни нотариал тартибда расмийлаштиришда иштирок этиш ва расмийлаштиришга оид харажатларни ўз ҳисобидан тўлаш;

4.3.4. Қурилиш объектига нисбатан эгалик ҳуқуқи рўйхатдан ўтказилгунга қадар унда қайта қуриш, реконструкция (ўзгартиришлар) қилиш ва қурилиш билан боғлиқ бошқа ишларни амалга оширмаслик;

4.3.5. Улушдор мазкур шартномада белгиланган ҳуқуқ ва мажбуриятларини учинчи шахсларга ўтказиш, тақдим этиш ёки бошқа тарзда бериш учун Қурувчининг ёзма шаклдаги розилигини олиши шарт. Ушбу ҳолатда объектни сотиб олиш ва улуш киритишга оид келишувлар ва мажбуриятлар ижроси дастлабки шартнома тузилган пайтдан ҳисобланиши ҳамда Улушдорга тақдим этилган чегирмалар (бонуслар еки кешбеклар) суммаси Қурувчи томонидан қайта ҳисоб-китоб қилиниши тартибига қатъий риоя этиш;

4.3.6. Улушдор Қурувчининг объектга бўлган эгалик хуқуқини ўтказишни расмийлаштиришга оид билдиришномасида белгиланган муддатда нотариал тасдиқланган олди-сотди шартномасини тузиши шарт. Бунда белгиланган муддатларга амал қилмаслик ёки мазкур муддат кечиктирилган тақдирда, турар-жой мажмуасидаги коммунал хизматлар ва умумий мулкни сақлаш учун тўловларни қоплаш мажбуриятини бажариш;

4.3.7. Мулк ҳуқуқи билан улушдор эгалигига давлат рўйхатидан ўтганлиги тўғрисидаги маълумотни Қурувчига 5 (беш) кун ичида хабар бериши ва кадастр хужжатлари олинганидан кейин 3 (уч) иш куни ичида кадастр ҳужжатлари бир нусхасини Қурувчига ёки унинг ваколатли вакилига такдим этиш;

4.3.8. Улушдор қурилиш объектининг тарх қисмига ўзгартириш киритмаслик, қўшимча мосламаларни (кондиционер ва ҳ.к) белгиланган жойларга ўрнатиш;

4.3.9. Улушдор қурилиш объектининг асосий юк кўтарувчи деворлари, конструктив қисмларига ўзгартириш киритмаслик;

4.3.10. Қурилиш объектини далолатнома асосида қабул қилган пайтдан бошлаб хонадонга эгалик қилиш ва ундан фойдаланиш билан боғлиқ жавобгарлик ва хавфларни зиммасига олиш мажбуриятини олади.

4.4. Улушдорнинг ҳуқуқлари:

4.4.1. Қурувчидан қурилиш объектида қурилиш ишлари ҳолати билан танишиши учун шароит яратилишини, шартнома шартлари бажарилиши бўйича ёзма шаклда маълумотлар олиш;

4.4.2. Қурувчидан қурилиш мажмуасини фойдаланишга топшириш муддатидан кечиктирилмаган ҳолда фойдаланишга топширилишини кўзлаб биргаликда харакат қилиш ва ташаббус кўрсатиш;

4.4.3. Қурилиш объекти фойдаланишга топширилганидан кейин Қурувчидан эгалик қилиш учун зарур бўлган ҳужжатлар тайёрланишида ва нотариал тартибда расмийлаштирилишида қатнашиш;

4.4.4. Қурувчидан кафолат муддати давомида аниқланган, қурувчи томонидан бажарилган ишлардаги хато ва камчиликларни бартараф этишни кўзлаб, ушбу ишларни далолатнома тузилишида хозир бўлиш;

4.4.5. Қурувчи томонидан таклиф этиладиган киритиладиган улуш суммасига мутаносиб бўлган тарздаги базавий чегирмалар, бир марталик бонусли кэшбек (чегирмалар) имтиёзлардан фойдаланиш;

4.4.6. Сармоячи қонун хужжатларида белгиланган тартибда ушбу шартномадан келиб чиқадиган хуқуқ ва мажбуриятларни шартноманинг 4.3.5.-бандига шартига кўра, Қурувчининг ёзма розилиги билан учинчи шахсга ўтказиш.

**5. ТОМОНЛАРНИНГ ЖАВОБГАРЛИГИ**

5.1. Қурувчи мазкур шартномага асосан зиммасига олаётган мажбуриятларни бажармаса ёки лозим даражада бажармаса ҳар бир кун учун мажбурият бажарилмаган қисмининг 0,05 фоизи миқдорида пеня тўлайди. Бироқ пенянинг умумий миқдори мажбуриятнинг бажарилмаган қисми қийматининг Қурувчи мажбуриятларини бажармаганлиги ёки лозим даражада бажармаганлиги учун унга белгиланадиган пенянинг умумий миқдори шартнома суммасининг 5 (беш) фоизидан ошмаслиги лозим.

5.2. Улушдор мазкур шартномага асосан зиммасига олаётган мажбуриятларни бажармаса ёки лозим даражада бажармаса (улуш маблағларини белгиланган муддатларда ёки миқдорда киритмаслик ва ҳоказо), ҳар бир кун учун мажбурият бажарилмаган қисмининг 0,05 фоизи миқдорида пеня тўлайди. Бироқ пенянинг умумий миқдори мажбуриятнинг бажарилмаган қисми қийматининг Улушдор мажбуриятларини бажармаганлиги ёки лозим даражада бажармаганлиги учун унга белгиланадиган пенянинг умумий миқдори шартнома суммасининг 5 (беш) фоизидан ошмаслиги лозим.

5.3. Улушдор улуш ҳиссасини қурилиш материаллари кўринишида киритган ҳолларда материаллар сифат ва хавфсизлик талабларига жавоб бермаслиги аниқланса, тарафлар нуқсонли материаллар юзасидан далолатнома тузадилар. Улушдор далолатнома тузилганидан эътиборан 5 (беш) банк кунидан кечиктирмай материалларни сифатлисига алмаштириб топшириши ёки улушни пул кўринишида киритиши лозим.

5.4. Қурувчи томонидан асоссиз равишда қурилиш объектини топшириш муддати   
100 (юз) кунга бузилганда Улушдор шартномани бир томонлама бекор қилишни, ўзи киритган улуш маблағларини қайтарилишини талаб қилишга ҳақли.

5.5. Улуш маблағларини бўлиб-бўлиб тўлаш тартиби асоссиз равишда Улушдор томонидан 3 (уч) маротаба бузилса ёки 3 (уч) ойдан ортиқ тўлов жадвалига риоя қилинмаган ёхуд тўлиқ тўланмай кечиктирилган ҳолларда, Қурувчи шартнома шартлари қўпол равишда бузилганлиги асос қилиб, бир томонлама бекор қилишни талаб қилиши мумкин. Бунда, Қурувчи киритилган пул маблағларини Улушдорга қайтариш санасини маълум қилган холда, қурилиш объектини бошқа шахсларга сотиши ёки бошқача тарзда ўтказишга ҳақли.

5.6. Улушдор ўз маблағларини бўлиб-бўлиб тўлаш жадвалига кўра тўловни 2 (икки) маротаба ёки 2 (икки) ойдан ортиқ муддатга асоссиз кечиктирган тақдирда, киритган улуши доирасида унга тақдим этилган базавий чегирма ёки бир марталик бонусли кэшбек (чегирма) шартнома шартларини бузганлиги учун унинг розилигисиз бекор қилинишига ҳамда ушбу шартноманинг 2.1-бандига асосан қайта ҳисоб-китоб қилинишига асос бўлади.

5.7. Улушдор ушбу шартномага асосан қурилиши тугалланган объектни қабул қилишдан номаълум сабабларга кўра, асоссиз равишда бош тортса, уни топишнинг имкони умуман бўлмаса, Қурувчи объектни бир томонлама топширишга ҳақли бўлиб, бу ҳақида тегишли далолатнома тузилган пайтдан бошлаб хонадонга эгалик қилиш ва ундан фойдаланиш билан боғлиқ харажатлар, жавобгарлик ва хавфлар Улушдор зиммасида бўлади.

5.8. Томонларнинг шартномада белгиланмаган жавобгарлик масалалари Ўзбекистон Республикасининг Фуқаролик кодекси ҳамда амалдаги қонунчиликка асосан ҳал қилинади.

**6. ФОРС-МАЖОР ҲОЛАТЛАРИ**

6.1. Томонлар ушбу шартнома бўйича мажбуриятларни бажармаганлиги ёки тегишлича бажармаганлиги учун, агар бундай вазият ушбу шартнома тузилгандан кейин томонлар олдиндан билиши, оқилона чоралар билан олдини олиши мумкин бўлмаган фавқулодда хусусиятга эга воқеалар натижасида вужудга келган енгиб бўлмайдиган куч (форс-мажор ҳолатлари) туфайли юзага келганлигини ва томонлар ўз мажбуриятларини тегишлича бажариш юзасидан барча мумкин бўлган ва ўзларига боғлиқ бўлган чораларни кўрганлигини исботласа, жавоб бермайди.

6.2. Форс-мажор ҳолатларига ҳарбий ҳаракатлар, табиат кучлари таъсири (зилзила, сув тошқини ва ҳоказолар), давлат органлари қарорлари ва бошқа ҳолатлар киради.

6.3. Форс-мажор ҳолатлари юзага келиши тўғрисида томонлар бундай ҳолатлар юзага келган вақтдан бошлаб 5 (беш) иш куни давомида бир-бирларини хабардор қилишлари керак.

6.4. Форс-мажор ҳолатлари юзага келган тақдирда, мазкур шартнома бўйича мажбуриятларни бажариш муддати мутаносиб равишда ушбу ҳодисалар рўй берган муддатга сурилади.

**7. НИЗОЛАРНИ ҲАЛ ҚИЛИШ ТАРТИБИ**

7.1. Ушбу шартномада назарда тутилган мажбуриятларни бажариш муносабати билан юзаган келадиган ёки мазкур мажбуриятларни бажариш чоғида юзага келадиган барча низолар томонлар ўртасида музокаралар ўтказиш йўли билан ҳал этилади.

7.2. Низолар музокараларни ўтказиш натижасида ҳал этилмаса, Ўзбекистон Республикаси қонун ҳужжатларига мувофиқ, Тошкент туманлараро иқтисодий судида ёки бошқа судловга тааллуқлилигига қараб фуқаролик ишлари бўйича судларда кўриб чиқилади.

**8. БОШҚА ШАРТЛАР**

8.1. Шартнома икки нусхада тузилган бўлиб, улар бир хил юридик кучга эга. Томонлар уни имзолаб, Қурувчи томонидан «Улушли қурилишда қатнашиш доирасида тузилган шартномаларнинг ягона реестри»га киритганидан ва тегишли тартибда рўйхатга олганидан сўнг, шартнома ҳақиқий ҳисобланади.

8.2. Ушбу шартномага киритилган барча ўзгартиришлар ва қўшимчалар, ушбу шартноманинг ажралмас қисми ҳисобланиб, битимнинг ёзма шаклига риоя қилинган ҳолда расмийлаштирилиб, томонларнинг ваколатли вакиллари томонидан имзоланиб, сўнгра тегишли тартибда тасдиқланиши шарт. Шартнома ва унинг қўшимча келишувлари тузилиб, «Улушли қурилишда қатнашиш доирасида тузилган шартномаларнинг ягона реестри»га киритилмаслиги ва унга кўра рўйхатга олинмаслиги битимларнинг хақиқий эмаслиги оқибатларини келтириб чиқариши мумкин.

8.3. Қурилиш объекти Улушдорга топширилиб, кафолат муддати тугагандан сўнг, аниқланган қурилишдаги яширин нуқсонлар билан боғлиқ низолар амалдаги қонунчилик талабларидан келиб чиққан ҳолда ҳал қилинади.

8.4. Томонлар ушбу шартнома шартлари бўйича ўзларига маълум бўлган шахсий ва тижорат сирларини ташкил этувчи (махфий) маълумотлар сир сақланишини ва учинчи шахслар олдида ошкор этилмаслигини кафолатлайдилар. Қонунчиликда назарда тутилган ҳолатлар бундан мустасно.

8.5. Томонлар ўзаро алоқа қилишларини инобатга олиб, юридик ва жисмоний манзиллардан ташқари, инновацион технологиялардан фойдаланиб, ушбу шартнома доирасида мобил алоқа телефон рақамларини ёки электрон почта манзилларини, шунингдек ижтимоий тармоқдаги аккаунт (телеграм, инстаграм ва хоказолар) манзилларини тақдим этадилар.

Алоқа мақсадида, томонлар бир-бирларига тегишли хабарномаларни СМС орқали мобил телефон рақамга ёки электрон почта манзилига юборишлари мумкин. Алоқа воситасининг тури ва шаклидан қатъий назар, юборилган барча хабарномалар хақиқатда жўнатилган ва бошқа томон уни қабул қилган хисобланади.

Улушдор ўзининг почта ва бошқа манзилли реквизитларига оид барча ўзгаришларини ташкил этувчи маълумотларни Қурувчига бундай ўзгаришлар содир бўлган кундан бошлаб 5 (беш) кундан кечиктирмай хабар беришга мажбурдир. Ушбу тарздаги ўзгаришлар тўғрисида билдиришнома бўлмаган тақдирда, хар қандай ёзишмалар (хабарнома) Қурувчига маълум бўлган сўнгги реквизитларга мувофиқ юборилади ва хатто адресант ўз маълумотларини, шу жумладан телефон рақамини, электрон почта манзилини ўзгартирган бўлса ҳам тўғри етказилган ҳисобланади.

**9. ШАРТНОМАНИНГ АМАЛ ҚИЛИШ МУДДАТИ**

9.1. Ушбу Шартнома 8.1.-бандга риоя этиб имзоланганидан бошлаб кучга киради ва шартноманинг амал қилиш муддати томонлар ўз мажбуриятларини тўлиқ бажаргунларига қадар амал қилади.

9.2. Шартноманинг 2.3-бандига кўра, бўлиб-бўлиб тўлаш шарти бўйича улушни тақдим этишнинг улуш сифатида тўланиши лозим бўлган дастлабки тўловни Улушдор томонидан   
3 (уч) кун ичида киритиш муддати ва шартлари бузилган тақдирда, мазкур шартнома Қурувчи томонидан хабардор этиш мажбуриятисиз, бекор қилинган ҳисобланади ва шартноманинг ўз кучини йўқотишига, томонлар учун ҳеч қандай мажбуриятлар келтириб чиқармаслигига сабаб бўлади.

9.3. Томонлар мазкур шартноманинг барча шартларини тўлиқ бажарган тақдирда, унинг амал қилиши шартноманинг 9.1-банди белгиланган муддатдан илгари тугатилиши мумкин.

9.4. Шартнома томонлар имзолаган пайтдан бошлаб кучга киради. Агар 3 (уч) иш куни ичида 1-сонли иловага мувофиқ дастлабки тўлов амалга оширилмаган бўлса, у ҳолда шартнома ўз кучини йўқотади.

**10. ТОМОНЛАРНИНГ МАНЗИЛЛАРИ ВА БАНК РEКВИЗИТЛАРИ**

**«ҚУРУВЧИ»**

**«УЛУШДОР»**

**"NUR HAYAT NEW CLASSICS" масъулияти чекланган жамияти**

**Ф.И.Ш. Jonizakova Feruza Umbarovna**

Урта Масжид МФЙ, Оханграбо мавзеси, 92-уй, 30-хонадонх/р 20208000405650247001

АТБ «Капитал Банк» Сергели филиали МФО 01042

ИНН 310477588 ОКЭД 01042

Телефон: +998 78 1475050

Паспорт ёки ID рақами: AB0709290,

берилган санаси 10.08 2015й.,

ким томонидан: Самарқанд вилояти Пастдарғом тумани ИИБ

ЖШИИР 41810863950117

Прописка: Тошкент шаҳар Яшнобод тумани 58а-уй, 27-хонадон

Телефон: +998 99 907 40 43

+998 99 907 40 34

Директор \_\_\_\_\_\_\_\_\_\_\_\_\_\_\_\_ IBRAGIMOV I. S.

**Jonizakova Feruza Umbarovna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

М.П.

2023 йил 12 августдаги № TI75295610605 сонли

“Улуш киритиш асосида турар-жой биноси қурилишида иштирок этиш тўғрисидаги шартнома”га **1-илова**

**Улушни бўлиб-бўлиб киритишга оид**

**Т Ў Л О В Ж А Д В А Л И**

“NUR HAYAT NEW CLASSICS”*директори* IBRAGIMOV I. S.. *(“Қурувчи”) ва фуқаро* **Jonizakova Feruza Umbarovna** *(“Улушдор”) ушбу* жадвал асосида тўлов миқдори ва муддатлари тўғрисида келишдилар:

**Шартноманинг умумий суммаси**

**300 000 000,00 сўм**

**50 % дастлабки тўлов сўммаси**

**150 000 000,00 сўм**

**3 % чегирма билан ҳисобланган дастлабки тўлов суммаси**

**145 500 000,00 сўм**

**Жами бўлиб-бўлиб киритиладиган қолган сумма**

**150 000 000,00 сўм**

**Тўлов ойлари**

**Тўлов муддати**

**Тўлов миқдори (сўмда)**

**1**

**16.09.2023 йилгача**

**6 250 000,00 сўм**

**2**

**16.10.2023 йилгача**

**6 250 000,00 сўм**

**3**

**16.11.2023 йилгача**

**6 250 000,00 сўм**

**4**

**16.12.2023 йилгача**

**6 250 000,00 сўм**

**5**

**16.01.2024 йилгача**

**6 250 000,00 сўм**

**6**

**16.02.2024 йилгача**

**6 250 000,00 сўм**

**7**

**16.03.2024 йилгача**

**6 250 000,00 сўм**

**8**

**16.04.2024 йилгача**

**6 250 000,00 сўм**

**9**

**16.05.2024 йилгача**

**6 250 000,00 сўм**

**10**

**16.06.2024 йилгача**

**6 250 000,00 сўм**

**11**

**16.07.2024 йилгача**

**6 250 000,00 сўм**

**12**

**16.08.2024 йилгача**

**6 250 000,00 сўм**

**13**

**16.09.2024 йилгача**

**6 250 000,00 сўм**

**14**

**16.10.2024 йилгача**

**6 250 000,00 сўм**

**15**

**16.11.2024 йилгача**

**6 250 000,00 сўм**

**16**

**16.12.2024 йилгача**

**6 250 000,00 сўм**

**17**

**16.01.2025 йилгача**

**6 250 000,00 сўм**

**18**

**16.02.2025 йилгача**

**6 250 000,00 сўм**

**19**

**16.03.2025 йилгача**

**6 250 000,00 сўм**

**20**

**16.04.2025 йилгача**

**6 250 000,00 сўм**

**21**

**16.05.2025 йилгача**

**6 250 000,00 сўм**

**22**

**16.06.2025 йилгача**

**6 250 000,00 сўм**

**23**

**16.07.2025 йилгача**

**6 250 000,00 сўм**

**24**

**16.08.2025 йилгача**

**6 250 000,00 сўм**

**ЖАМИ БЎЛИБ-БЎЛИБ КИРИТИЛАДИГАН УЛУШ**

**150 000 000,00 сўм**

**“ҚУРУВЧИ”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**“УЛУШДОР”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**